<classify> Akizungumza wakati wa uzinduzi wa kampeni hiyo juzi jijini Dar es Salaam, Mkuu wa Mawasiliano na Masoko na Vodacom Tanzania, Kelvin Twissa alisema mpaka sasa wateja milioni mbili wa Vodacom wanatumia huduma hiyo.Kadri siku zinavyozidi kusonga mbele, wananchi wengi wamezidi kuipokea huduma hii zaidi ya matarajio yetu. Watu wengi wameshafungua akaunti za M-Pawa, wengi wanazidi kujiunga kila kukicha na wanafurahia mikopo kupitia huduma hii, alisema.Alisema teknolojia hii ya M-Pawa au kibubu ni mkombozi kwa wananchi wengi wa Tanzania ambao walikuwa hawajafungua akaunti za benki. Amewataka Watanzania kuchangamkia fursa hiyo na kupata elimu ya mikopo, akiba na riba kutoka M-Pawa.Watanzania wengi bado hawana akaunti za benki na sifa za kukopesheka kutoka taasisi za fedha. M-Pawa ni mkombozi kwa wanyonge na wajasiriamali kwani inawawezesha kujiwekea akiba na kupata mikopo isiyo na masharti magumu, alisema.  <topic>: UCHUMI 